கேள்வி: பாலி கட்டடக்கலை குறித்து விரிவாக சொல்லுங்கள்.
பதில்: File:Bale Kambang in Taman Gili, Bali 1531.jpg பாலி கட்டடக்கலை (ஆங்கிலம்: ''Balinese architecture''; இந்தோனேசிய மொழி: ''Arsitektur Tradisional Bali'') என்பது இந்தோனேசியா, பாலி தீவில், பாலி மக்களின் தனித்துவம் வாய்ந்த கட்டடக்கலை மரபாகும். பண்டைய சாவக இந்து இராச்சியங்களின் தாக்கங்களிலிருந்து வளர்ந்த பாலி இந்து சமயம்; பூர்வீக பாலி கட்டிடக்கலையின் பண்டைய கூறுகளாலும்; பாலி கட்டிடக்கலை உருவகம் பெற்றுள்ளது. இந்தக் கட்டிடக்கலை பல நூற்றாண்டுகள் பழைமையான கட்டிடக்கலை என அறியப்படுகிறது. இன்றைய காலக்கட்டத்தில், பாலி கட்டிடக்கலையின் பாணி; ஆசிய கட்டிடக் கலைகளில் மிகவும் பிரபலமான ஒன்றாக அறியப்படுகிறது. இதற்கு பாலியில் ஏற்பட்டுள்ள சுற்றுலாத் துறையின் வளர்ச்சியே முக்கியக் காரணம் ஆகும். பாலி தீவின் கட்டிடக்கலையின் வளர்ச்சியானது, பாலினிய பாணியிலான வீடுகள், குடில்கள், குடியிருப்புக்கள் மற்றும் விடுதிகளுக்கான தேவையையும் அதிகரிக்கச் செய்துள்ளது.